CELEX: 62013TN0348
Language: mt
Date: 2013-07-03 00:00:00
Title: Kawża T-348/13: Rikors ippreżentat fit- 3 ta’ Lulju 2013 — Kadhaf Al Dam vs Il-Kunsill u Il-Kummissjoni

12.10.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 298/8
            
         Rikors ippreżentat fit-3 ta’ Lulju 2013 — Kadhaf Al Dam vs Il-Kunsill u Il-Kummissjoni
   (Kawża T-348/13)
   2013/C 298/13
   Lingwa tal-kawża: il-Franċiż
   
      Partijiet
   
   
      Rikorrent: Ahmed Mohammed Kadhaf Al Dam (il-Kajr, l-Eġittu) (rappreżentant: H. de Charette, avukat)
   
      Konvenuti: Il-Kummissjoni Ewropea u Il-Kunsill tal-Unjoni Ewropea
   
      Talbiet tar-rikorent
   
   
               —
            
            
               tiddikjara li
               
                           —
                        
                        
                           id-Deċiżjoni tal-Kunsill 2013/182/PESK, tat-22 ta’ April 2013, li temenda d-Deċiżjoni 2011/137/PESK dwar miżuri restrittivi fid-dawl tas-sitwazzjoni fil-Libja, sa fejn din ma neħħietx isem ir-rikorrent mill-Anness II u mill-Anness IV tad-Deċiżjoni 2011/137/PESK;
                        
                     
                           —
                        
                        
                           id-Deċiżjoni tal-Kunsill 2011/137/PESK, tat-28 ta’ Frar 2011, dwar miżuri restrittivi fid-dawl tas-sitwazzjoni fil-Libja sa fejn l-Annessi II u IV tagħha jinkludu isem ir-rikorrent;
                        
                     
                           —
                        
                        
                           ir-Regolament tal-Kunsill (UE) Nru 204/2010, tat-2 ta’ Marzu 2011, dwar miżuri restrittivi fid-dawl tas-sitwazzjoni fil-Libja, sa fejn l-Anness III tiegħu jinkludi isem ir-rikorrent;
                        
                     ma japplikawx fir-rigward tiegħu;
            
         
               —
            
            
               tikkundanna lill-Kunsill u lill-Kummissjoni għall-ħlas simboliku ta’ EUR 1 bħala kumpens għad-dannu subit;
            
         
               —
            
            
               tikkundanna lill-Kunsill u lill-Kummissjoni għall-ispejjeż.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka żewġ motivi.
   
               (1)
            
            
               L-ewwel motiv ibbażat fuq ksur tad-drittijiet fundamentali, kompost minn erba’ partijiet ibbażati:
               
                           —
                        
                        
                           fuq ksur tad-drittijiet tad-difiża tar-rikorrent, peress li dan ma ġiex mismugħ qabel l-adozzjoni tal-miżuri restrittivi fir-rigward tiegħu;
                        
                     
                           —
                        
                        
                           fuq l-assenza ta’ notifika tal-atti kkontestati lir-rikorrent u dan minkejja l-fatt li l-indirizz tiegħu huwa magħruf mill-awtoritajiet;
                        
                     
                           —
                        
                        
                           fuq l-assenza ta’ motivazzjoni, peress li l-motivazzjoni pprovduta fl-atti kkontestati insostenn tal-miżuri restrittivi adottati kontra r-rikorrent la huma relatati mas-sitwazzjoni attwali fil-Libja u lanqas mal-għanijiet imfittxa;
                        
                     
                           —
                        
                        
                           fuq in-nuqqas ta’ seduta.
                        
                     
         
               (2)
            
            
               It-tieni motiv ibbażat fuq ksur tad-dritt għall-proprjetà, kompost minn żewġ partijiet ibbażati:
               
                           —
                        
                        
                           fuq l-assenza ta’ utilità pubblika jew ta’ interess ġenerali tal-miżuri restrittivi adottati kontra r-rikorrent, peress li huwa kien iddisassoċja ruħu uffiċjalment mill-Gvern Libjan;
                        
                     
                           —
                        
                        
                           fuq nuqqas ta’ ċertezza legali.